CHO ไม่ได้มาเล่นๆ
ถ้าวิเคราะห์ถึงความเป็นไปได้ที่หุ้น CHO จะวิ่งขึ้นกลับไปยืนเหนือบริเวณ 3 บาทอีกครั้ง ก็ต้องอ้างอิงถึงผลประกอบการในช่วงที่ผ่านมาเป็นอย่างไร และการชนะโครงการประมูลรถเมล์ NGV จำนวน 389 คัน พร้อมกับศูนย์ซ่อมมูลค่า 4 พันล้านบาท มีผลอย่างไรต่อผลประกอบการในปี 59
3 ก.ค. 2559

สภาแมงเม่า : ดร.สมชาย
 
คุณภัทรา จากประชาชื่น กรุงเทพฯ พูดถึงสถานการณ์ของหุ้น CHO หรือบริษัท ช ทวี จำกัด (มหาชน) นับตั้งมีข่าวเข้าร่วมประมูลรถเมล์ NGV อีกรอบ ก็ทำให้นักลงทุนคาดหวังว่า น่าจะเป็นผู้ชนะในการเข้าประมูลเหมือนครั้งที่แล้ว เพราะบริษัทมีความพร้อมหลายด้านด้วยกัน จึงอยากรู้ว่า หุ้นมีโอกาสเด้งกลับขึ้นไปหายอดเดิมบริเวณ 3 บาทไหม รบกวนอาจารย์ช่วยตอบด้วยค่ะ
 
ถ้าวิเคราะห์ถึงความเป็นไปได้ที่หุ้น CHO หรือ บริษัท ช ทวี จำกัด (มหาชน) จะวิ่งขึ้นกลับไปยืนเหนือบริเวณ 3 บาทอีกครั้ง ก็ต้องอ้างอิงถึงผลประกอบการในช่วงที่ผ่านมาเป็นอย่างไร และการชนะโครงการประมูลรถเมล์ NGV จำนวน 389 คัน พร้อมกับศูนย์ซ่อมมูลค่า 4 พันล้านบาท มีผลอย่างไรต่อผลประกอบการในปี 59
หากวิเคราะห์ข้อมูลดังกล่าวได้อย่างแตกฉาน ก็จะมองเห็นโอกาสที่หุ้นจะวิ่งขึ้นไปยืนเหนือ 3 บาทได้อย่างแม่ย่ำนะครับ
วันนี้ถึงต้องเริ่มต้นเรื่องด้วยพูดถึงผลประกอบการในช่วงที่ผ่านมาเป็นอย่างไร?
ผลปรากฏว่า ผลประกอบการในช่วงปี 56-57 มีการเติบโตที่น่าสนใจ จึงส่งผลให้ราคาหุ้นทะยานขึ้นอย่างร้อนแรง พร้อมกันนั้นก็มีข่าวเกี่ยวกับการประมูลรถเมล์ NGV ออกมาเป็นระรอก ยิ่งกระตุ้นให้นักลงทุนเข้ามาไล่ราคาหุ้นกันอย่างสนุกสนาน
เนื่องจากคนในวงการต่อรถเฉพาะทางต่างรู้ดีว่า CHO เป็นบริษัทที่มีความพร้อมในการร่วมชิงชัยมากที่สุด และผลของการประมูลในคราวนั้นก็ปรากกฎว่า CHO เป็นผู้ชนะประมูลจริงๆ
น่าเสียดายที่หน่วยงานที่เกี่ยวข้องกลับไม่เซ็นรับรอง พร้อมกับเปิดประมูลรอบใหม่ ส่งผลให้ผลประกอบการที่คาดว่าจะเติบโตก้าวกระโดดในปี 58 กลายเป็นผลกำไรลดลงอย่างฮวบฮาบ พร้อมกับกระทบชิ่งมายังไตรมาส 1 ปี 59 อย่างเลี่ยงไม่ได้นะครับ
 
(หน่วย : ล้านบาท)
 
ฉะนั้นเมื่อมีการเปิดประมูลรอบใหม่อย่างเป็นทางการ ผู้คนย่อมคาดหวังถึงความเป็นไปได้ของหุ้น CHO อย่างล้นหลาม และทำให้ราคาหุ้นทะยานขึ้นอย่างร้อนแรงอีกครั้ง เพราะเมื่อนั่งดีดลูกคิดจะเห็นว่า หากคว้าโปรเจ็คนี้มาได้จริงๆ ก็จะทำให้ยอดเดิมที่บริเวณ 3 บาทเป็นเพียงบันไดอีกขั้น ซึ่งจะช่วยหนุรนให้หุ้นขึ้นไปยืนแถว 4-5 บาทอีกครั้ง
วันนี้จึงขึ้นอยู่กับว่า CHO คว้าโปรเจ็คดังกล่าวมาได้จริงๆ ไหมก็เท่านั้นเอง
…
 

กราฟประกอบข่าว : Aspen, ราคาปิด ณ วันที่ 30 มิ.ย.59